
FUATRI  SUO  CARISSIMO 


THOMjE  WORRALL,  Armigero, 

S.  P.  D. 

AUCTOR. 

C/  ui,  prce  Te,  Frater  carissime,  has  Studiorum 
Primitias  consecrare  vellem  ? Testimonium  quamvis  perexiguum 
animi  gratissimi,  ob  henejicia  fere  innumera,  et  tenue  quidem 
pignus  amoris  purissimi.  Ol  quam  gauderem  si  Te  aliquo 
modo  dignum  fuisset ; sed  vires  non  voluntas  deficiunt. 

Hanc  occasionem,  itaque,  lutentur  arripio,  quantum  Tibi 
divinctus  sum  publice  testandi,  ultra  scilicet  compensandi  facul- 
tatem, immo  ultra  potestatem  gratias  exsolvendi.  Hoc  saltem 
promittere  liceat,  quod  dum  memor  ipse  mei,  dum  spiritus  hos 
regit  artus, 

“ Et  cum  solutus  corporali  carcere, 

“ Terraque  pervolavero, 

“ Quo  me  locarit  axe  communis  Pater 
“ Illic  quoque  Te  animo  geram.” 

Vale. 

Josepho  Worrall  Auctore. 


MORBI  HISTORIA. 

Clarissimus  Cullen  hunc  morbum  in  Classe 
Neuro  sium,  et  Ordine  Comatum,  posuit,  ac  ver- 
bis sequentibus  definivit : “ Motus  voluntarii  fere 
omnes  imminuti,  cum  sopore  plus  minus  profundo, 
superstite  motu  cordis  et  arteriarum.”  Quem  mor- 
bum idem  auctor  in  novem  species  divisit,  scili- 
cet, sanguinea,  serosa,  hydroccph alica,  atrabiliaria, 
traumatica,  venenata,  mentalis,  cataleptica,  et 
suffocata;  sed  de  prima  specie,  vel  Sanguinea,  mihi 


\ 

est  animus  solum  dicere  : cujus  haec  est  definitio : 
“ Apoplexia,  cum  signis  plethorae  universalis,  et 
praecipue  capitis.” 


HISTORIA  MORBI. 

Nullus  morbus  attentionem  medici  graviorem 
sibi  vindicat,  quam  Apoplexia  ; quia  non  ul- 
lus ad  fatalem  eventum  magis  proclivis  est,  et 
plerumque  adoritur  illos,  aetatis  provectioris. 
Hoc  malum  seniores  invadere  juvat,  et  praeci- 
pue illos  qui  supra  sexaginta  annos  nati  sunt; 
sed  interdum  tamen  juvenes,  interdum  matu- 
ros occupat.  Hic  morbus  revera  omnibus  tem- 
poribus, in  omnibus  regionibus  et  tempestatibus, 
omni  aetate,  et  ordine  vitae,  fieri  solet.  Quidem 
divites,  magis  quam  pauperes  infestat ; nam  raro 
pauperum  tabernas  pulsat  apoplexia. 

Quamvis  apoplexiae  impetus  interdum  subito 
invadit,  tamen  saepissime  admonitionem  dat.  Sig- 
na, quae  apoplexiae  paroxysmum  antecedere  so- 
lent, sunt,  vertigo,  praesertim  post  subitum  mo- 
tum, dolor  capitis,  et  aliquando  frontis  sensus 

constrictionis,  defectus  memoriae,  epistaxis,  pul- 

« 

satio  valida  arteriarum  temporalium  et  carotida- 

rum,  somnia  horrida,  balbuties  inter  loquendum, 
vultus  oculique  rubescunt  et  turgent,  tinnitus  au- 
rium, a murmure  levissimo  usque  ad  vocem  maris 
raucam  vel  lapsum  aquarum  auditur,  venae  colli 
turgidae,  pupillae  dilatatio  insolita  vel  contractio  ; 
visus  duplex  aut  turbatus,  modo  pars  dimidia  re- 
rum tantum  videtur,  modo  non  nisi  in  certo  situ 
res  observantur  ; fulgores,  in  aliis  exemplis  tene- 
brae, ante  oculos  videntur ; torpor  partium  extre- 
marum, praesertim  digitorum,  neque  raro  paraly- 
sis partialis  velut  palpebrarum,  auditus  imperfec- 
tus, musculorum  motus  abnormis  ; ventriculus  et 
viscera  quae  chylum  parant,  turbationem  subeant. 
Noctes  plerumque  insomnes  sunt,  anxietas,  pal- 
pitatio, et  incubus,  aegrotum  multum  torquent ; 
nonnunquam  hemiplegia  accessum  antecedit.  Cum 
illis,  multa  alia  symptomata  ab  auctoribus  enume- 
rantur aggressum  annunciare. 

Dixi  antea  quod  apoplexia  interdum  hominem 
corripit,  sine  ullis  signis  praenunciis,  quamvis  om- 
nibus jam  optime  valere  videtur,  multos  annos 
sperans,  morbo  in  corpore  jam  latente,  in  lucem 
facile  proferendo  ; ut  ex  causis  sequentibus,  irae 
impetu,  inebrietate,  exercitatione  valida,  turbida 
circulatione  cerebri,  aut  laesione  ejus  vasorum, 

etiam  calore  intensa.  Cum  aeger  apoplexiae  pa- 
roxysmo corripitur,  decidit  plus  minusve  sensu  mo- 
tuque privatus,  jacetque  ut  somno  profundo  se- 
pultus ; facies  turget  et  fit  vel  rubra  vel  livida, 
venae  capitis,  et  praecipue  venae  oculorum  et  fron- 
tis augentur,  saepe  sanguis  ex  ore,  naso  et  auri- 
bus, ruit.  Cornea  hebes  est  aspectumque  quasi 
vitreum  ostendit,  palpebrae  prorsus  clausae  vel 
semiapertae  haud  raro  sunt ; respiratio  fit  gravis, 
irregularis  et  difficilis,  ac  generaliter  cum  stertore 
perficitur ; pulsus  primum  parvus  et  intermittens, 
deinde  planus  et  validus';  interdum  tardior  fit;  pu- 
pillae dilatatae,  rarissime  contractae;  spumosa  saliva 
se  colligit  in  ore ; calor  capitis  saepe  augetur,  par- 
tes extremae  frigent,  sudor  frigidus  cutem  made- 
facit ; convulsiones,  stridor  dentium  adsint;  saepe 
sphinctera  resolvuntur,  faeces  urinaque  absque  vo- 
luntate dejiciuntur.  Ex  hoc  statu  aegrotans  raris- 
sime in  pristinam  sanitatem  rediit,  nam  postea 
sensus  perceptionesque  hominis  minus  accurate 
fiunt,  et  nonnullae  ex  facultatibus  mentis  saepe  vi- 
tiantuij;  hemiplegia,  paraplegia,  vel  aliqua  alia 
forma  paralysis  illum  invadunt. 

In  hoc  statu  aeger  detinetur,  donec  paroxysmus 
secundus  vel  tertius  animam  efflat,  vel  malum  di- 

versum  ejus  miseriis  finem  facit.  Interdum  pa- 
roxysmus oriri  videtur,  ex  distentione  cerebri  va- 
sorum sine  effusione  sanguinea  vel  serosa : cum 
sic  producitur,  aeger  brevi  tempore  in  sanitatem 
rediit. 

' f''  ■ ; 'j  ‘ ('•  ' * V r f • • t •‘t  •'  • ‘ ’ *■'  4 

DE  SECTIONE  CADAVERIS. 

Quum  cadavera  eorum  qui  huic  morbo  tristi 
procubuerint  infelices,  inciduntur,  meninges,  cal- 
vario  amoto,  cerebrumque  ruberrima  observantur, 
et  eorum  vasa  sanguine  distenta  inveniuntur ; ali- 
quando membranae  crassiores  minusque  pellucida 
apparent  quam  solent,  atque  reperimus  duram 
matrem  cranio  pertinaciter  adhaerentem.  In  qui- 
busdam casibus  effusio  serosa  inter  tunicam  arach- 
noideam et  piam  matrem  effunditur.  Invenimus 
sanguinis  extravasationem  in  ipsa  substantia  ac 
superficie  cerebri  vel  cerebelli,  inter  membranas, 

in  theca  vertebrarum,  sed  praesertim  vel  prope  ven- 

• 

triculos  vel  in  illis.  Plerumque  substantia  cerebri 
multo  firmior  quam  in  aliis  aliter  correptis  repe- 
ritur;  sed  interdum  molissima  invenitur:  tumores 
magnitudinis  diversae,  et  varii  generis  intra  era-. 

(*) 

nium  inveniuntur  ; plerumque  fluidum  effusum 
situm  est  in  cerebri  hemisphaerio,  opposito  isti  cor- 
poris lateri,  quod  paralysis  vexat.  Caeteras  inter 
partes  corporis  hoc  morbo  subinde  laborantes  re- 
censeri potest  hepar,  ut  in  multis  exemplis  in- 
duratum est,  et  adhaesionibus  junctum  ad  perito- 
naeum ; neque  tamen  illud  est  mirandum,  siqui- 
dem apoplectici  saepius  ebrietati  sunt  addicti : 
etiam  ait  Bonnetus,  “ Ad  thoracem  deveni- 
mus, ubi  pulmones  discolores,  et  ichore  spumoso 
per  totum  infarcti,  respirationis  difficilis  et  anhe- 
losae causam  satis  manifesto  prodebant : cor  vero 
satis  sanum  ac  firmum,  obstructione  quavis  pror- 
sus immune  existebat ; porro,  nec  in  vicinia  ejus, 
nec  in  aliis  circumcirca  visceribus,  abscessus  quis- 
piam aut  apostema  aperiebatur.” — Haec  sunt  prae- 
cipua quae  in  dissectione  sese  ostendunt,  sed  in- 
terdum nulla  morbi  signa  detegi  possunt. 


CAVSM  PRiEDISPONENTES. 

Inter  causas  numerosas  quae  a medicis  ad  hunc 
morbum  praedisponendum  enumerantur,  sunt,  ae- 
tas provecta,  caput  grande,  collum  breve  et  cras- 
sum, quapropter  sanguis  in  cerebrum  majore  im- 

petu  defertur ; corpulentia  et  obesitas ; vita  se- 
dentaria, vel  exercitationis  defectus ; satietas  vel 
plus  cibi  quam  necesse  est  ad  corpus  nutriendum ; 
evacuationes  solitae  suppressae,  velut  menstrua, 
haemorrhoides,  epistaxis,  et  fonticuli  sanascentes  ; 
studia  diuturna;  usus  immodicus  vini  veneris- 
que ; alvus  tarda ; vitia  cordis,  scilicet  aneurisma 
activum,  dilatatio  auriculi  dextri  vel  ventriculi ; 
tumores  in  ullis  arteriarum  prementes,  quae  san- 
guinem vehunt  ad  corporis  partes  inferiores,  si 
sanguinis  circuitum  per  eas  impedient ; tumo- 
res intra  cranium  ; proclivitas  a parentibus  ad  na- 
tos translata.  In  nonnullis  hominibus  videtur 
existere  quaedam  corporis  proclivitas  ad  capitis 
mala.  Forrestus,  Portal,  et  Wepfer,  con- 
sentiunt, nonnullos  ad  apoplexiam  haereditate  pro- 
clives esse. 

Haec  sunt  pauca  de  causis  istis  quae  hominem 
ad  apoplexiam  opportunum  reddunt ; eorumque 
multa  ad  plethoram  referri  possunt,  quia  agit 
quantitatem  sanguinis  in  corpore  augendo,  et  sic 
plethoram  producendo  in  venis  capitis,  propter 
majorem  quantitatem  sanguinis  ad  cerebrum  mis- 
sam. 

CAUSJE  EXCITANTES. 

Causae  quae  apoplexiam  excitant,  sunt  omnia 
quae  impetum  sanguinis  versus  cerebrum  augent, 
aut  ejus  circulationem  venosam  a capite  ad  cor 
impediunt,  sicuti,  animi  affectiones,  scilicet  ira 
violenta,  gaudium,  desperatio,  &c.  exercitatio  va- 
lida, inebrietas,  risus,  tussis,  sternutatio,  ligaturae 
circa  collum  nimis  arctae,  calor  extremus,  praeser- 
tim capiti  admotus,  quicquid  per  pulmones  cir- 
cuitum sanguinis  obstat,  ut  videtur,  in  cantando, 
inflando  instrumenta,  et  vomitu,  morbi  retroce- 
dentes, velut  podagra,  rheumatismus,  atque  erysi- 
pelas, inclinatio  corporis  ad  humum,  varia  narcoti- 
ca, vicissitudines  coeli  subitae,  ventriculi  distentio 
a cibis  ingestis,  plena  respiratio  in  longum  tempus 
protracta,  nimia  venus,  subita  frigori  expositio,  in- 
juriae capiti  illatae,  dyspnoea  e variis  pulmonum 
affectibus,  balneae  calidae  et  frigidae,  et  omnes  aliae 
causae  quae  cerebri  functiones  delent,  vel  circula- 
tionem capite  turbatam  producunt.  Verisimillime 
videtur,  plurimas  ex  causis  excitantibus  supra 
memoratis  vix  apoplexiam  inducere  valere,  nisi 
quum  diathesis  antea  adfuerit.  Doctor  Kellie 

dicit,  quoniam  cerebrum  vasaque  ejus  insigni  cura 
munita  sunt,  sana  manente  hujus  organi  structura 
atque  immutata,  vasisque  ejus  integris,  causae 
communes  excitantes  parum  valent  ad  excitan- 
dum plethoram,  congestionem,  sanguinis  effusio- 
nem aut  comatosa  mala.  Colligendum  igitur  est, 
veras  apoplexiae  causas  poni  in  mutationibus  quas 
cerebrum  ipsum  subit,  qualia  sunt  organica  vitia, 
structura  atque  fabrica  ipsius  vasorumque  ejus  at- 
que membranarum  alienatae. 


DIAGNOSIS. 

Morbi  cum  quibus  apoplexia  confundi  potest, 
sunt,  epilepsia,  ebrietas,  hysteria,  syncope,  et  pa- 
ralysis; sed  attentione  propria  ad  symptomata  in- 
ter hunc  et  alios  morbos  facile  distinguere  possu- 
mus. 

In  Epilepsia,  corpus  convulsionibus  afficitur,  ae- 
ger ex  ore  spumat,  oculi  sunt  contorti,  vultus  ru- 
bescit ; in  apoplexia  haec  raro  adsunt,  vel  si  con- 
vulsiones adsint,  mitiores  sunt,  et  tantum  unum 
latus  vel  partem  singularem  afficiunt.  Apoplexia 
plerumque  seniores,  epilepsia  juniores,  corripere 
juvat.  In  epilepsia,  paroxysmus  brevi  tempore 

cessat ; etiam  apoplexia  ab  epilepsia  a stertore  et 
sopore  discernitur. 

In  Ebrietate,  odor  spiritus,  pulsus  parvus,  mem- 
bra sese  moventia  ad  stimulantia  applicanda,  pu- 
pillarum contractio  sub  lucis  stimulo,  faciei  pal- 
lor, et  historia  et  temperamentum  aegroti,  possunt 
hunc  statum  distinguere  ab  apoplexia. 

In  Hysteria,  globus  hystericus  paroxysmum 
antecedit,  pulsus  fere  naturalis,  animus  varius  ac 
mutabilis  ; et  hysteria  plerumque  in  foeminis  vali- 
dis apparet. 

In  Syncope,  respiratio  et  pulsus  sunt  multo 
minus  frequentes,  vultus  est  pallidus,  oculi  sunt 
languidi,  et  actio  cordis  et  arteriarum  pro  tem- 

- - _ Jkjr,  i « 

pore  omnino  cessat. 

Paralysis  unius  vel  plurium  partium  morbus 
est ; dum  apoplexia  systema  totum  obruere  solet 
etiam  in  paralysi  vires  animi  non  in  toto  perditae 
sunt,  et  stertor  ac  sopor  non  plerumque  adsunt. 


PROGNOSIS. 

Prognosis  nostra  fausta  aut  infausta  erit,  se- 
cundum paroxysmi  violentiam  ; secundum  aegri  ae- 
tatem et  vitam  ac  signa  quae  impetum  praeveniunt; 


DE  APOPLEXIA. 


15 


si  respiratio  tardissima  et  cum  roncho  perficiatur, 
si  pulsus  frequentissimus  et  intermittens,  si  ex- 
tremitates frigidae,  si  sudor  viscidus,  si  aeger  vi- 
tam intemperantiae  duxerit,  si  ejus  aetas  sit  pro- 
vecta, si  pupillae  multum  dilatentur,  et  sub  lucis 
stimulo  non  contrahant,  si  convulsiones  accedant, 
si  sphincteres  munere  suo  fungi  nolint,  et  deni- 
que si  ante  aggressum  aeger  capitis  dolore  subito 
obsessus  fuerit,  prognosis  nostra  erit  infaustissima. 
Doctor  Cheyne,  vir  acri  ingenio  praeditus,  ait : 
“ Certainly  I have  not  known  a patient  recover, 
who  in  the  beginning  of  the  attack  complained  of 
sudden  pain  in  his  head.”  Si  paroxysmus  sit  le- 
vis et  primus,  si  sensus  paulatim  redire  incipiat, 
si  pulsus  magis  naturaliter  micare  caepissct,  si  aegey 

'yir  * 1 

aetatem  juniorem  degeret,  si  vires  corporis  intetn- 
perantia  non  grassatae  sint,  et  si  remedia  quae  per 
paroxysmum  adhibita  sint,  bonum  effectum  edi- 
derint, tunc  terminationem  felicem  morbi  liceat 
sperare. 

MEDENDI  RATIO. 

Ratio  medendi  fed  tria  capita  referri  potest : 

. p 

Primo,  Ad  accessum  morbi  praecavendum. 

Secundo,  Ad  paroxysmum  imminuendum  quan- 
do impenderet. 

Tertio,  Ad  proclivitatem  morbi  cavendam,  cum 
ejus  accessum  superavit. 

Ad  primam  indicationem  implendam,  si  obe- 
sitas, plethora  vel  actio  valida  vasorum  capitis 
adsint,  cum  rubore  vultus,  vertigine,  sopore,  ten- 
sione dolorifica  frontis  et  oculorum,  cum  aliis  sig- 
nis quas  auctam  quantitatem  sanguinis  in  cerebro 
indicant,  debemus  detrahere  sanguinem  vel  ex  arte- 
ria temporali,  vena  jugulari  aut  brachio.  Etiam 
praescribamus  purgantia,  et  cibi  potusque  quantita- 
tem minutam,  ac  vegetabilium  magis  quam  car- 
nis ; et  nobis  oportet  sanguinis  missionem  jubere 
iterum  iterumque,  donec  symptomata  multum  le- 
vata sint : copia  trahenda  a vi,  aetate  et  aegrotan- 
tis conditione,  regenda  est.  Si  morbus  in  homine 
constitutionis  debilis  minitaretur,  tunc  hirudines 
vel  cucurbitulae  ad  collum  aut  tempora  applicen- 
tur. Praeter  remedia  supra  dicta,  praescribamus 
exercitationem  moderatam  magisquam  gravem. 

Secundo,  Ad  accessum  imminuendum  jam  su- 
perventum. .Eger  paroxysmo  correptus  in  cubi- 
culum deferendus  est,  et  corpus  ejus  est  ponen- 
dum capite  humerisque  levatis,  et  omnia  quae  re- 

ditum  sanguinis  ex  capite  impediunt,  removenda 
sunt,  et  nullus  in  cubiculo  adsit  praeter  illos  qui 
ad  auxilium  solatiumque  aegroti  necessarii  sunt : 
frigidus  aer  liberrime  admitteretur.  Postea  quam- 
primum detrahere  sanguinem  ad  uncias  triginta 
vel  quadraginta  ex  arteria  temporali  vel  vena  ju- 
gulari, si  aeger  validus  sit ; et  si  prima  missio  san- 
guinis non  multum  valeret,  altera  et  immo  ter- 
tia fieret ; capillitium  abradendum  est,  ac  caput  to- 
tum lintea  involvi  debet,  embrocatione  frigida 
madefacta : sinapismata  pedibus  sine  mora  appli- 
centur ; enemata  stimulantia  e terebinthina,  assa- 
foetida,  et  salibus  mediis  aperientibus,  admini- 
stranda; emplastrum  vesicatorium  forte  vel  nuchae, 
pone  aures,  inter  scapulas,  sed  praecipue  cruribus 
imponatur.  Alii  laudant  vesicatoria  ut  summi  mo- 
menti, alii  ea  vituperant ; sed  absque  in  arenam 
disputationis  descendendo,  dicere  mihi  licet  ut 
cruribus  saltem  semper  applicentur.  Si  aegro  de- 
glutiendi  est  potestas,  medicamenta  purgativa, 
maxime  evacuantia  et  efficacia  ad  plenam  alvi  so- 
lutionem adhibenda  sunt,  scilicet,  submurias  hy- 
drargyri  cum  scammonio,  gambogia,  ext.  cathart. 
etiam  oleum  Crotonis  tiglii.  Sed  haec  cum  summa 
cura  exhibenda  sunt,  ne  vomitum  inducant,  et  sic, 

(e) 

sanguinis  impetum  ad  caput  accelerando,  injuriam 
facerent.  Si  accessus  plenum  cibum  sumptum 
breviter  consecutus  sit,  emetica  utilia  sint,  sed 
post  sanguinis  detractionem,  nunquam  antea. 
Stimulantia  interna,  sicuti,  spiritus  ammoniae 
compositus,  tinctura  assaefoetidae,  liquor  aetheris, 
rarissime  adhibeantur. 

Tertio,  Ad  morbi  reditum  praecavendum.  Cum 
morbus  removeatur,  et  aegrotus  ad  sanitatem  re- 
vocetur, omnes  causae  quae  sanguinis  majorem 
quantitatem  mittendo  agunt,  sedulo  evitandae 
sunt.  Debet  omnem  mentis  aut  corporis  agitatio- 
nem evitare;  sed  uti  exercitatio  fit  necessaria,  ges- 
tatio prae  aliis  utilissima  invenietur,  praecipue  in 
senioribus  ; et  haec  gestatio  tam  modica  esset  ut 
circuitum  sanguinis  vel  respirationem  non  accele- 
ret. Setacea  apud  nuebam  vel  fonticuli  inter  sca- 
pulas laudata  sunt.  Epispastica  capiti  vel  un- 
guentum cantharidum  dilutum,  ut  pus  secerna- 
tur, sunt  saepissime  valde  utilia.  Constipatio 
sedulo  cavenda  esset ; alvus  lenibus  catharticis 
laxetur.  Caput,  frigidum  et  in  postione  erecta  re- 
tineri debet ; collum  semper  facile  ac  liberum  te- 
neri debet,  ne  reditus  sanguinis  a cerebro  exinde 
impediatur.  Omne  victus  genus  quod  pletlioram 

inducere  possit,  evitandum  esset : diaeta  esse  de- 
bet, vel  vegetabilis  vel  farinacea,  et  reddenda  es- 
set tam  parca  quam  pristinae  mores  aegri  sinent. 
Potus  ex  aqua  pura  vel  cerevisia  tenui  constare 
debet,  sed  temperantia  in  usu  liquorum  fer- 
mentatorum observaretur.  Abstinendum  erit 
melius  a vino  et  alcohole  diluto.  Flexio  corpo- 
ris diu  intensa  fugienda  est.  Nicotiana  taba- 
cum abstinenda  est  in  omnibus  formis  diversis. 
Pedes  nunquam  humiditate  tententur ; sint  sem- 
per  calidi.  Si  aliquando  plethora  lenis  superve- 
niat, detrahemus  sanguinis  parvam  quantitatem, 
sed  fieri  parce  et  rarissime  debet,  ne  plethoram 
corporis  generalem  augeamus,  et  sic,  praedisposi- 
tionem  auctam  ad  apoplexiam  praebendo,  injuriam 
faciamus.  Denique  omnia  quas  aut  curam  aut 
anxietatem  aegroto  afferunt,  rigide  evitanda  sunt; 
etiam  omnia  quae  cerebrum  ullo  modo  praeter  sa- 
lutem excitare  possint,  cum  summa  diligentia 
cavenda  sunt,  et  diversae  causae  praedisponentes 
ac  excitantes  diligentissime  observandae  sunt. 


FINIS. 

